Rok 2017 bol poznačený tragickými udalosťami, ktoré sa dotkli každého z nás, ako aj nášho DHZ a celej obce.

No mali sme aj pekné a úspešné chvíle. Dobrá spolupráca s obcou, so základnou školou a miestnymi združeniami prispieva k celkovému napredovaniu nášho DHZ.

V apríli 2017 sa zúčastnili školení na rozhodcu a vedúceho mládeže 6 naši členovia.

Základnú odbornú prípravu z našej DHZ absolvovali ďalší dvaja členovia.
Školenie obsluhy rádiotechniky a vysielačiek absolvovali 5 členovia. Traja členovia úspešne zložili veliteľské skúšky.

V roku 2017 sa v našej obci vyskytol len jeden menší požiar, kedy horeli sadze v komíne na jednom rodinnom dome. Pri tomto požiari sme nezasahovali, nakoľko boli hneď privolaní hasiči z OR HaZZ R.Sobota.
Naši hasiči zasahovali pri požiari stohu slamy po zásahu bleskom vo Vrbovciach **6.6.2017** (vyhlásenie poplachu 17:19, výjazd jednotky 17:34, príchod na základňu 18:58, zasahovali Trnavský Vladimír, Trnavský Radovan, Suja Jozef, Manúr Vladimír, Zachar Róbert) .
Taktiež sme boli nápomocní pri okysličovaní vody v rybníku na V. Skálniku, aj pri čistení verejnej studne pri budove Ozvien.

Družstvo mužov a družstvo dorastencov sa zúčastnili previerok pripravenosti v R. Zalužanoch, kde muži skončili druhí a dorastenci prví. Na okresnom kole v Bátke sa umiestnenie opakovalo a znovu muži skončili na 2. mieste a dorastenci na 1. Tieto umiestnenia našim družstvám zabezpečili účasť na Gemerskom pohári v Rimavskej Bani, kde náš okres znovu získal túto prestížnu trofej, aj pričinením našich súťažných družstiev.
Dorastenci postúpili na krajské kolo súťaže, kde sa umiestnili piaty.
Súťažné družstvá sa zúčastňovali rôznych pohárových súťaži počas celej sezóny (R. Brezovo 3.miesto, Ožďany 2.miesto, T. Vrch 3.miesto, Šalková, Kružno...) , kde vždy dosahovali pekné výsledky a dôstojne reprezentovali nie len DHZ ale aj obec.

Naďalej vedieme krúžok Mladý hasič, kde pripravujeme deti do 16 rokov na súťaže. Zúčastnili sa na pohárovej súťaži v Poltári, kde dievčatá skončili druhé a získali trofej „najlepšia štafeta“. V našej obci sa konalo obvodné aj okresné kolo súťaže „Plameň“ Hrachovo tu reprezentovali dievčenské aj chlapčenské družstvo. Oba vo svojich kategóriách skončili na prvých miestach. Tiež sme organizovali nultý ročník pohárovej súťaže „Hrachovský plameň“ kde deti mohli súťažiť, tak ako dospelí v útoku s mašinou na mokro a v preteku jednotlivca. Taktiež sa u nás konali halové hry, kde družstvá detí z Hrachova získali 9 pohárov z 11.

Vysokou úrovňou prípravy súťaží bolo Hrachovo pasované za výcvikové stredisko okresu pre hru Plameň. Aj táto skutočnosť prispela k tomu, že sme boli nominovaní na prestížne ocenenie Hasiči hasičom ako kolektív v kategórii preventívno-výchovnej činnosti.

Hasičskú techniku a jej použitie sme prezentovali aj deťom v komunitnom centre vo Vrbovciach .

Organizovali sme stretnutie s Mikulášom, kde sme deťom rozdali sladkosti a pre dospelých pripravili punč. Naši členovia asistovali aj pri rozlúčke so starým rokom a príprave ohňostroja.